Diari Oficial de la Generalitat Valenciana


Sumari del DOGV 8298, del 18-05-2018 (2018/4811)

RESOLUCIÓ de 26 d'abril de 2018, de la Conselleria d'Educació, Investigació, Cultura i Esport, per la qual es concedeix l'autorització administrativa per a l'obertura i funcionament del centre docent privat estranger FEDA Madrid, d'Elx.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8298

Data del DOGV
:   18-05-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/4811


Data del document
:   26-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 26 d'abril de 2018, de la Conselleria d'Educació, Investigació, Cultura i Esport, per la qual es concedeix l'autorització administrativa per a l'obertura i funcionament del centre docent privat estranger FEDA Madrid, d'Elx. [2018/4811]  
L'expedient número 2015/480 ha sigut iniciat pel representant de l'entitat Formación Empresarial Dual Alemana Madrid (FEDA Madrid), que sol·licita l'autorització per a l'obertura i funcionament del centre docent privat estranger FEDA Madrid, a Elx, per a impartir ensenyaments de Formació Professional del sistema educatiu alemany, per alumnat espanyol i estranger.  
L'expedient ha sigut tramitat per la direcció territorial d'Educació i consta dels informes favorables de la Unitat Tècnica i de la Inspecció educativa, pel que respecta al compliment, respectivament, del que disposen els articles 21 i 22.2 del Reial decret 806/1993, de 28 de maig.  
  
Vist que consta en l'expedient el corresponent informe favorable expedit per l'Ambaixada de la República Federal Alemanya a Espanya.  
  
Considerant que el Ministeri d'Educació, Cultura i Esport ha emés un informe favorable sobre l'equivalència dels ensenyaments objecte d'autorització a efectes de reconeixement.  
Vista la Llei orgànica 8/1985, de 3 de juliol, reguladora del dret a l'educació; el Reial decret 806/1993, de 28 de maig, sobre règim de centres estrangers a Espanya, i la resta de la legislació d'aplicació.  
  
  
Vista la proposta del director general de Centres i Personal Docent i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, per delegació atorgada per la Resolució de 26 d'octubre de 2016, el secretari autonòmic d'Educació i Investigació resol:  
  
Primer  
Autoritzar l'obertura i funcionament del centre docent estranger, en els termes i condicions que s'especifiquen a continuació.  
Codi: 56605774.  
Denominació genèrica del centre: centre privat estranger.  
Denominació específica del centre: FEDA Madrid.  
Titular: Formación Empresarial Dual Alemana Madrid.  
Domicili: c/ Doctor Caro, número 103.  
Localitat: Elx (03669).  
Província: Alacant.  
Ensenyaments que s'autoritzen i capacitat:  
Autorització administrativa per a impartir els ensenyaments de Formació Professional corresponents als estudis Verkäufer/in del sistema educatiu alemany a alumnat espanyol i estranger, per a un total de quinze alumnes.  
  
Segon  
Segons l'informe del Ministeri d'Educació, Cultura i Esport, els estudis de Verkäufer/in són de nivell equivalent als estudis espanyols corresponents als cicles formatius de grau mitjà de la família professional de Comerç i Màrqueting.  
L'equivalència del nivell indicada en el paràgraf anterior té caràcter genèric i està condicionada al fet que, abans de la iniciació dels estudis professionals, l'alumne o alumna estiga en possessió del títol espanyol de graduat en Secundària Obligatòria o equivalent.  
  
Tercer  
L'homologació o la convalidació respecte al cicle formatiu específic que puga correspondre en cada cas haurà d'atorgar-se de forma individualitzada tenint en compte la duració, la càrrega horària i els continguts del programa específic cursat, així com l'experiència laboral que puga aportar el sol·licitant, d'acord amb el que es disposa en el Reial decret 104/1988 de 29 de gener, sobre homologació o convalidació de títols i estudis estrangers pels espanyols d'educació no universitària i la seua corresponent normativa de desplegament, o amb el que dispose la normativa vigent.  
  
Quart  
Aquesta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Cinqué  
Aquest centre està obligat al compliment de la legislació vigent i a sol·licitar l'oportuna revisió quan haja de modificar-se qualsevol de les dades que assenyala aquesta resolució.  
Aquesta resolució tindrà efectes el dia en què es publique en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà interposar-se davant l'òrgan que ha dictat l'acte en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
Per als interessats que no siguen objecte de notificació, els terminis començaran a comptar l'endemà de ser publicada en el Diari Oficial de la Generalitat Valenciana.  
  
València, 26 d'abril de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.